Ghoul's Guide to Love and Murder - Victoria Laurie - kirja(9780698157965) | Adlibris-verkkokirjakauppa
Kirjailija: Victoria Laurie De Doorns: Joernalis se kar aan die brand gesteek | Maroela Media
Betogers in die Wes-Kaap het ‘n joernalis se motor Woensdag in De Doorns omgeslaan en aan die brand gesteek voordat hulle hom aangerand het.
Die motor, wat aan Independent Newspapers behoort, en deur die Cape Time-joernalis, Xolani Koyana gebruik is, is tydens ‘n botsing tussen betogers en die polisie beskadig. Koyana het aan Sapa gesê hy moes uit sy motor na veiligheid gepluk word nadat betogers die motor met klippe bestook het. Hy en ‘n interne verslaggewer was in die motor toe betogers hulle omring en aangesê het om te beweeg. “Ek was saam met ‘n ander verslaggewer en sommige mense kon hom uit die motor trek,” het Koyana gesê.
Koyana is later deur ‘n groep mense na ‘n nabygeleë kerkgebou geneem nadat hy uit die motor kon kom. “Sommige mense het my begin slaan toe ek uitklim,” het hy bygevoeg. Hy was in die kerkgebou toe die motor aan die brand gesteek is.
Hy het slegs ‘n paar snye aan sy arms opgedoen.
“44 mense is in hegtenis geneem na die betogings Woensdag,” het lt.kol. André Traut, woordvoerder van die polisie, gesê.
Die N1-snelweg by De Doorns bly vir verkeer gesluit. Betogers het die pad met klippe versper en die polisie met klippe bestook, wat toe met rubberkoeëls reageer het. ‘n Polisiekaptein is beseer. “Dit is nie ernstig nie, hy is behandel en ontslaan,” het Traut gesê.
Die vermeende plaasarbeiderstaking is verlede jaar opgeskort ná ‘n onderneming dat onderhandelings tussen werknemerverteenwoordigers en individuele boere sou voortduur. Dié onderhandelings was egter onsuksesvol.
Betogers dring daarop aan dat die dagloon van R69 na R150 verhoog moet word. Hulle dring ook op ‘n samehangende grondhervormingsprogram aan. Ten minste twee mense het tydens die gewelddadige aksie tussen 27 Augustus en 4 Desember gesterf.
Goeie nuus: Nóg ‘n geskiedkundige hartoperasie vir Kaapse dokters